Борис Младенов-Young
Недей обръща погледи назад…

chitanka.info

Недей обръща погледи назад

към дните, отлетели безвъзвратно!

Което е било на този свят,

не ще се върне никога обратно.

Щом птичката загине, нов живот

и Бог дори не може да й вдъхне,

ще се стопи обруленият плод,

откъснатото цвете ще изсъхне.

В една посока времето тече,

годините напред са устремени;

реките търсят морски брегове,

мечтите гонят цели дръзновени.

И ти върви по своя път избран

към бъдещето в чуждата държава!

Ще срещнеш там любов, живот мечтан…

Не се обръщай! Не! Не заслужава!

с. Лехчево — 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.